Stromboli
Stromboli je ime malehnog italijanskog ostrva u Tirenskom moru na kojem se nalazi istoimeni vulkan. Pripada Eolskim (ili Liparskim) ostrvima sjeverno od Sicilije. Vulkan Stromboli je jedan od tri aktivna vulkana u Italiji i ima visinu od 924 m. Na ostrvu živi između 400 i 850 stanovnika. U proteklih 2000 godina gotovo neprekidno eruptira, a posljednja velika erupcija se desila 13. aprila 2009. godine.